SOGAMA e a Xunta están a investir decenas de millóns de euros nesta planta de Cerceda, o que é un grave erro para poder acadar os obxectivos de reciclaxe, xa non só da UE, senón tamén do Estado español, agora de obrigado cumprimento en cada Comunidade Autónoma por separado. En vez de seguir investindo diñeiro no pozo negro no que se converteu SOGAMA, a Xunta debería modificar radicalmente a política de residuos, comezando por deixar de confundir á opinión pública con cifras e conceitos errados.